Title: Merbuk
Description: BUKU 'Burung Merbuk' mengandungi 22 bab berupa sebuah kajian tentang burung merbuk antara jenis burung yang popular di Malaysia, malah rantau Asian. Merbuk dalam buku ini diperkenalkan secara terperinci sama ada pada latar kehidupannya juga hubungannya yang intim dengan manusia sehingga tumbuh suatu kepercayaan bahawa merbuk memiliki sifat-sifat yang unik.

Namun sesuai dengan pandangan pengarangnya, walaupun apa jua kepercayaanyang dihubung kaitkan dengan burung merbuk, perlulah diambik bahawa sesungguhnya baik dan buruk itu ditentukan oleh Allah S.W.T.

Maka terlepas dari persoalan itu buku ini menjelaskan semua ciri-ciri keunikan burung merbuk secara ilmiah dan saintifik. Dari mengenali rupa dan sifat burung itu, pengarang membawa pembaca mengenali cara memelihara, menurun baka, merawat termasuk sistem pertandingan seni suara merbuk yang cukup popular di Malaysia, di Thailand, di Indonesia juga di Filipina.

Oleh yang demikian Majlis Kebudayaan Negeri Kedah darul Aman di bawah penelitian Zamalah Ceretira Budaya, melihat bahawa 'Burung Merbuk' sesuai diterbitkan dalam bentuk buku sebagai sebuah dokumentasi yang bermanfaat kepada kita dan para peminat merbuk di seluruh tanah air.

'BUDAYA NILAI BANGSA'


Y.B. DATO' HAJI SYED RAZAK BIN SYED ZAIN<br>
DSDK., KMN., BKM., JP.<br>
Yang Dipertua<br>
Majlis Kebudayaan Negeri,<br>
Ahli Majlis Menyuarat Kerajaan Negeri Kedah<br>